TFG ควัก 50 ลบ. ตั้งบ.ย่อยใหม่ “มันนี่ ฮับ เซอร์วิส” รุกธุรกิจสินเชื่อ
TFG ควัก 50 ลบ. ตั้งบ.ย่อยใหม่ "มันนี่ ฮับ เซอร์วิส" รุกธุรกิจสินเชื่อ
25 พ.ย. 2563

บริษัท ไทยฟู้ดส์ กรุ๊ป จำกัด (มหาชน) หรือ TFG เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ที่ประชุมคณะกรรมการบริษัทครั้งที่ 8/2563 เมื่อวันที่ 11 สิงหาคม 2563 มีมติอนุมัติจัดตั้งบริษัทย่อยแห่งใหม่ชื่อว่า บริษัท มันนี่ ฮับ เซอร์วิส จำกัด ซึ่งเป็นบริษัทย่อยที่ดำเนินธุรกิจประเภทให้สินเชื่อ และที่ประชุมคณะกรรมการบริษัทครั้งที่ 9/2563 เมื่อวันที่ 11 พฤศจิกายน 2563 มีมติอนุมัติดำเนินการ และรับทราบความคืบหน้า โดยปัจจุบันมีแผนการดำเนินงานที่ชัดเจนมากขึ้นแล้ว
อนึ่ง บริษัท มันนี่ ฮับ เซอร์วิส จำกัด มีทุนจดทะเบียน 50,000,000 บาท แบ่งเป็นหุ้นสามัญ 500,000 หุ้น มูลค่าหุ้นที่ตราไว้หุ้นละ 100 บาท และมีทุนจดทะเบียนชำระแล้ว 50,000,000 บาท โดย TFG ถือหุ้น 88.50% ของทุนจดทะเบียน และกลุ่มพนักงาน ถือหุ้นรวมกัน 11.50% ของทุนจดทะเบียน ซึ่งใช้เงินทุนหมุนเวียนของบริษัท
ทั้งนี้ เพื่อเป็นช่องทางเลือกให้กับพนักงานในเครือ ลูกค้า Shop ลูกค้านอกเครือที่มีหลักประกัน และเกษตรกร